विद्यापीठ : निलंबित चल रहे कर्मचारियों ने कुलपति को दिया ज्ञापन, आरोप पत्र देने वाले से ही करा दी जांच
उदयपुर. राजस्थान विद्यापीठ में निलंबित कर्मचारियों ने उनके खिलाफ हुई जांच में गड़बड़ी का आरोप लगाया है। विद्यापीठ से निलंबित चल रहे कनिष्ठ लिपिक आशीष नंदवाना और बुक लिफ्टर आरिफ मोहम्मद ने कुलपति एसएस सारंगदेवोत को ज्ञापन सौंपा है। आरोप है कि रजिस्ट्रार सीपी चौधरी ने मामले में उनके खिलाफ आरोप पत्र जारी किया था और जांच कमेटी में भी अग्रवाल को सदस्य बनाया गया। प्राकृतिक न्यायिक सिद्धांतों के अनुसार, आरोप पत्र देने वाला जांच में शामिल नहीं हो सकता है। वहीं, रजिस्ट्रार अग्रवाल ने इन आरोपों से इनकार किया है। उन्होंने बताया कि मामले की जांच रिटायर्ड आरएएस अफसर से कराई जा रही है। नंदवाना और आरिफ का आरोप है कि जांच समिति ने उन्हें अपना पक्ष रखने का मौका नहीं दिया। बिना आरोप साबित हुए पेनल्टी के नियम 83 के तहत कार्रवाई प्रस्तावित कर दी। रजिस्ट्रार ने व्यक्तिगत स्तर पर आरोप पत्र, जांच अधिकारी की नियुक्ति की। ये आदेश कुलपति द्वारा नहीं जारी किया गया।
hin_Deva hin_Deva